Dianea eta Koplak - Wikipedia, entziklopedia askea.

# Dianea eta Koplak

### Wikipedia(e)tik

"Dianea eta Koplak" izenburupean Joan Perez de Lazarraga poeta arabarrak idatzitako testuak batzen dira, 1567an egindakoak, Hego Euskal Herrian zaharrenak direnak.

Eskuizkribua 2004an topatu zuten Madrilen, eta ordutik ikertzen dabiltza.

## [aldatu] Euskalkia

"Dianea"z gain 46 kopla edo olerki biltzen dira guztira, haietarik 37 euskaraz idatzitakoak eta gainontzeko 9 gaztelaniaz.

Euskalkiari dagokionez, lan hau oso interesgarria Arabako hizkeraren testigantza delako. Bestela, idazlea probintziaren mendebalekoa izanda, eta oñatiar jatorrizkoa, esan dezakegu eskuizkribua gaur egun mendebaleko euskaratzat jotzen dugun euskalkiaz idatzitako testurik zaharrena dela.

## [aldatu] "Dianea"

Izenburu horrekin ezagutzen dugu eskuizkribuaren zati bat, eleberri baten hondarrak izan daitezkeenak. Hainbat hutsune dituela, guztira berrogei orrialde inguru bildu dira.

Egitura eta gaiari dagokionez oso antzekoa da Jorge de Montemayor portugaldarrak gaztelaniaz idatzitako "Los siete libros de Diana" liburuarekin, hainbat adituren arabera. Izan ere, liburu hura lehen "artzain nobela"tzat hartzen dute, eta Lazarragarena ildo beretik doa.

Azkenik, agertzen diren pertsonaiak hauek dira: Silveiro, Sirena, Doristeo, Dorido, Silvia, Clarian, Narvaez, Marte eta Cupido.

## [aldatu] Koplak

46 poemak gaika horrela sailkatu ditzakegu:

- Amodiozkoak: 27.
- Erlijiozkoak: 9.
- Burlazkoak: 8.
- Kronikazkoak: 2.
- Errefrauzkoa: 1.

## [aldatu] Kanpo loturak

- "Dianea eta koplak" "Klasikoen gordailua"n

"http://eu.wikipedia.org../../../d/i/a/Dianea_eta_Koplak_06f8.html"(e)tik eskuratuta

Kategoriak: Euskarazko liburuak • Euskal literatura

##### Views

- Artikulua
- Eztabaida
- Oraingo berrikuspena

##### Bilatu